ЈАВНО ПРЕДУЗЕЋЕ „ЕЛЕКТРОПРИВРЕДА СРБИЈЕ“ БЕОГРАД

ЕЛЕКТРОПРИВРЕДА СРБИЈЕ ЈП БЕОГРАД-ОГРАНАК ТЕНТ

Улица: Богољуба Урошевића- Црног број 44.

Место:Обреновац

Број:5364-Е.03.02-53557/2-2016

10.02.2016.год.

На основу члана 54. и 63. Закона о јавним набавкама („Службeни глaсник РС", бр. 124/12, 14/15 и 68/15), Комисија за јавну набавку број 3000/2036/2015 ( 102542/2015 ), за набавку: Лежајеви и кућишта лежајева за дозаторе и додаваче (ТЕНТ Б), на захтев заинтересованог лица, даје

ДОДАТНЕ ИНФОРМАЦИЈЕ ИЛИ ПОЈАШЊЕЊА

У ВЕЗИ СА ПРИПРЕМАЊЕМ ПОНУДЕ

**Бр. 3**

Пет и више дана пре истека рока предвиђеног за подношење понуда, заинтересовано лице је у писаном облику од наручиоца тражило додатне информације односно појашњења а Наручилац у року од три дана од дана пријема захтева објављује на Порталу јавних набавки и интернет страници Наручиоца,следеће информације, односно појашњења:

**ПИТАЊЕ 1**: У тачки 3.9 Остали захтеви наручиоца, у Обрасцу понуде, у чл.9 Модела Уговора, као и у оквиру Техничке спецификације и техничке документације, Наручилац је захтевао да “Гарантни период не може бити краћи од 24 месеци од датума уградње и 36 месеци од датума испоруке”.

Осим тога, у Обрасцу понуде и Моделу Уговора захтева се да понуђачи унесу гарантни период у односу на датум испоруке независно од гарантног периода у односу на датум уградње, тј., да, у исто време, независно гарантују квалитет понуђених (по Уговору - испоручених) добара у односу на два временска периода, која се не морају поклопити.

На овај начин долази се до апсурдне ситуације да испоручени лежај може бити уграђен и након истека гарантног периода датог у односу на датум испоруке, а да му гаранција несметано важи још за период дат у односу на датум уградње, чиме се, практично, омогућава условно неограничено трајање гаранције у односу на датум испоруке, што је у супротности са условом из конкурсне документације, којим се гарантни период ограничава у односу на датум испоруке. Осим тога, на овакве услове гаранције неће пристати ниједан произвођач лежаја у свету.

У складу са горе наведеним, Молимо Наручиоца да усклади ова два захтева за гарантни период, на начин да:

* они буду ограничени датумом истека оног који се први оствари (“Гарантни период не може бити краћи од 24 месеци од датума уградње ИЛИ 36 месеци од датума испоруке (рачуна се услов који се први оствари)”),

**ИЛИ**

* да гарантни рок дефинише једнозначно - искључиво у односу на један временски период;

као и да, у складу са тим, прилагоди текст конкурсне документације у поменутим поглављима, и тиме омогући понуђачима да дају прихватљиве понуде.

**ОДГОВОР 1:**  У вези наведеног Наручилац ће извршити измене конкурсне документације.

**ПИТАЊЕ 2**: У члану 3 став 7 Модела Уговора наводи се: “*Обавезе које доспевају у наредној години, односно у наредним годинама биће реализоване највише до износа средстава, која ће за ту намену бити одобрена у ГПП ЈП ЕПС за године у којима ће се плаћати уговорене обавезе*”.

С обзиром да су предмет набавке добра а не услуге, те да је захтевани рок испоруке 90 дана, а рок за плаћање до 45 дана, молимо Наручиоца да појасни значење овог става Уговора, те да га, уколико није сврсисходан у предметној набавци, изостави из Уговора.

**ОДГОВОР 2:** Предметна јавна набавка покренута је из плана набавки за 2015.год. при чему је реализација набавке предвиђена у 2016.год. и средства за ту набавку су опредељена у ГПП ЈП ЕПС за 2016.год. Годишњи план пословања ЈП ЕПС није усвојен у тренутку спровођења набавке. Наручилац очекује да ће средства у укупном процењеном износу бити одобрена, али у случају да не буду Наручилац ће преузети обавезе само до износа одобрених средстава.

**ПИТАЊЕ 3:** На позицији 9. Спецификације, у Обрасцу понуде и у Обрасцу структуре понуђене цене, захтевана је “*Чаура лежаја H 3152*”.

С обзиром да је уобичајено да се чауре пречника отвора већег од 200mm, код већине произвођача, израђују у стандардној изведби са каналима за уље (тзв. Хидрауличке чауре - OH…, или OH…H, или H…H), чиме се чаури додаје функција хидрауличке асистенције приликом демонтаже лежаја са чауре, а да се, при томе, ни на који начин не утиче на основну (механичку) функцију чауре, тј., хидраулична чаура на идентичан начин врши функцију приликом монтаже и демонтаже (коришћењем механичке силе навртком) као и (тражена) механичка чаура и нема никакав недостатак у односу на тражену, да ли је за Наручиоца прихватљиво да се на позицији 9. понуди чаура идентичних уградбених димензија, неизмењене основне (механичке) функције, са каналима за уље (додатном хидрауличком функцијом), ознаке OH 3152 или OH 3152 H, или сл. (у зависности од система означавања појединих произвођача) у складу са чл. 10 ЗЈН?

Уколико горе предложено није прихватљиво, молимо Наручиоца за прецизно техничко образложење неприхватљивости.

**ОДГОВОР 3:** Прихватљиво је понудити на позицији 9 из техничке спецификације, чауру идентичних уградбених димензија, неизмењене основне (механичке) функције са каналима за уље.

**ПИТАЊЕ 4:** У оквиру Додатних информација или појашњења бр.1 (документ Наручиоца бр. 5364-Е.03.02-23449/2-2016), од 27.01.2016., Наручилац је, за позиције 10, 11 и 12 дефинисао типове лежаја и заптивки који се монтирају у захтевана кућишта, као и тип улежиштења (фиксно) у захтеваним кућиштима. У исто време Наручилац је захтевао да се кућишта на наведеним позицијама испоруче заједно са одговарајућим филцаним заптивкама и учврсним прстеновима.

С обзиром да дефинисани лежај и кућиште, за све наведене позиције, могу имати више од једне комбинације заједничке уградње, у зависности од пречника вратила, тј., чауре која се монтира између лежаја и вратила, те да се, у зависности од пречника вратила, разликује и одговарајућа величина заптивке, молимо Наручиоца да дефинише пречник вратила на месту монтаже захтеваних кућишта, на позицијама 10, 11 и 12 спецификације, како би понуђачи могли да дефинишу одговарајуће заптивке уз захтевана кућишта, те на тај начин припреме одговарајуће и прихватљиве понуде, у складу са ЗЈН.

**ОДГОВОР 4:** За позицију 10, кућиште лежаја SNL 528 – У кућиште се уграђује лежај 22228К, Чаура лежаја H3128, понуђена кућишта лежајева треба да буду пролазна са заптивком од филца, лежај у наведеном кућишту је фиксан, што значи да понуђено кућиште мора да буде са учврсним прстеновима.

**-** За позицију 11, кућиште лежаја SNL 524 – У кућиште се уграђује лежај 22224К, Чаура лежаја H3124, понуђена кућишта лежајева треба да буду пролазна са заптивком од филца, лежај у наведеном кућишту је фиксан, што значи да понуђено кућиште мора да буде са учврсним прстеновима.

- За позицију 12, кућиште лежаја SNL 522 – У кућиште се уграђује лежај 1319К, Чаура лежаја H319, понуђена кућишта лежајева треба да буду пролазна са заптивком од филца, лежај у наведеном кућишту је фиксан, што значи да понуђено кућиште мора да буде са учврсним прстеновима.

**ПИТАЊЕ 5:** У оквиру Додатних информација или појашњења бр.1 (документ Наручиоца бр. 5364-Е.03.02-23449/2-2016), од 27.01.2016., Наручилац је, за позиције 10, 11 и 12, између осталог, дефинисао типове заптивки које треба понудити уз захтевана кућишта, и то филцане заптивке на све три наведене позиције.

С обзиром да су филцане заптивке све мање коришћене у пракси, те да, из тог разлога, многи произвођачи немају у производном асортиману овај тип заптивки, да ли је за Наручиоца прихватљиво да се на позицијама 10, 11 и 12, захтевана кућишта понуде са одговарајућим четвороусним или двоусним заптивкама од еластомера, или В-прстеном, или лавиринтским заптивкама?

Уколико горе предложено није прихватљиво, молимо Наручиоца за прецизно техничко образложење неприхватљивости.

**ОДГОВОР 5:** Наручилац је за позиције 10,11 и 12 из техничке спецификације (кућишта лежајева) између осталог дефинисао и типове заптивки за кућишта лежајева и то филцане заптивке. Наручилац има вишегодишње позитивно искуство са овим типом заптивке и не жели да га мења. Ово је стандардни тип заптивке кућишта лежајева који би у свом производном програму требало да имају сви произвођачи лежајева односно кућишта лежаја.

Наведена појашњења сматрају се саставним делом конкурсне документације за предметну јавну набавку.